Public procurement notice: Contract Notice
Published: 2017-02-18
Buyer: Finansministeriet, den centrale finans- og kontraktafdeling (CFCD)
Country: MK
Contract type: Supplies
Procedure: Open procedure
CPV classification: 30200000 | 30210000 | 48000000
Submission deadline: 2017-04-19
EU fund: ESF

Technical requirements: MK-Skopje: Ipa — Levering af udstyr til national kvalifikationsramme — forvaltnings- og informationssystem til uddannelses- og videnskabsministeriets mål
Kontraktens formål er kontrahentens indkøb, levering, aflæsning, installering, idriftsættelse, testning, herunder uddannelse, af en national ramme for kvalifikationer — forvaltnings- og informationssystem med henblik på at støtte processen med yderligere forbedring af systemet til udvikling og gennemførelse af den nationale kvalifikationsramme, i overensstemmelse med den europæiske kvalifikationsramme, samt at styrke de nationale kapaciteter til virkningsfuld og effektiv drift af systemet for den nationale kvalifikationsramme.
Deltagelse er åben for alle juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 22 nedenfor). Alle varer, der leveres i forbindelse med denne kontrakt, skal have oprindelse i et eller flere af disse lande. Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 5 250 EUR. Denne garanti vil blive frigivet til ikkevalgte tilbudsgivere, så snart udbudsproceduren er afsluttet, og til den eller de valgte tilbudsgivere ved alle parters underskrivelse af kontrakten. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Perioden for opgavernes udførelse, svarende til indkøb, levering, aflæsning, installering, idriftsættelse, testning, herunder uddannelse, regnet fra datoen for påbegyndelse og med afslutning på datoen for udstedelsen af den foreløbige godkendelsesattest, er 180 kalenderdage, inklusive en leveringsperiode på 110 kalenderdage.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
a) Tilbudsgiverens gennemsnitlige årlige omsætning skal i de seneste 3 afsluttede regnskabsår være mindst 450 000 EUR.
b) Det aktuelle likviditetsforhold (omsætningsaktiver/kortfristet gæld) i det seneste år, for hvilke regnskaberne er afsluttede, skal være mindst 1. I tilfælde af et konsortium skal dette kriterium opfyldes af lederen
2) tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter) Referenceperioden, der vil blive taget i betragtning, vil være de seneste 3 år fra fristen for afgivelse af bud:
a) Tilbudsgiveren skal have et certifikat til Project Management Professional® eller tilsvarende, et certifikat vedrørende kvalitetssikring eller tilsvarende, et certifikat vedrørende databaseadministration eller tilsvarende, tekniske certifikater for de servere, der tilbydes, og tekniske certifikater for det lagringssystem, der tilbydes.